Nagserbi ti Valparaíso iti maysa a nangruna a papel iti heopolitiko iti maikadua a kagudua ti maika-19 a siglo, idi ti siudad ket nagserbi a kas pagsardengan para kadagiti barko nga agbanbanniaga iti baetan ti taaw Atlantiko ken Pasipiko babaen ti panagballasiw iti Linglingsat ti Magallanes. Ti Valparaíso ket rimmang-ay idi nabalitokan a panawenna, a kas papanan dagiti Europeano nga imigrante, idi ti siudad ket ammo babaen ti dagiti sangalubongan nga aglaylayag a kas "Bassit a San Francisco" ken "Ti Gameng ti Pasipiko". Idi 2003, ti historiko a pagkapat ti Valparaíso ket nairangarang idi a kas maysa a Lugar a Tawid ti Lubong ti UNESCO.